Amic / Amat � Amigo / Amado � Beloved / Friend (1999)
Met: Jos� Maria Pou, Rosa Maria Sard�, Mario Gas, David Selvas, Irene Montal�
Draaiboek: Josep Maria Benet i Jornet
Barcelona, die belangrikste stad in die streek Kataloni� in Spanje, is die agtergrond van hierdie prent. Hoewel die titel in die Internet Movie Database in Spaans gegee word, is die titel in die prent self in Katalaans, n taal wat weer met trots gepraat word in daardie geweste. Ek moes my natuurlik verlaat op die Engelse onderskrifte (beter versorg as in ander feesflieks) en kan nie werklik tussen die twee tale onderskei nie!
Die taalverwarring is sekerlik ook nie bepalend vir die redelik eenvoudige verhaal nie. Die verhaal kom klein voor, omdat dit intens fokus op die interaksie tussen vyf karakters.
Aan die begin word die uitslae van twee mediese toetse bekend gemaak wat die gang van die verhaal bepaal: Jaume (Pou), n universiteitsprofessor in Middeleeuse letterkunde en nie ver van aftree nie, hoor dat sy VIGS ver ontwikkel het en dat hy moontlik nie meer lank het om te leef nie; en Alba (Montal�) vertel aan David (Selvas) dat sy swanger is.
Alba deel haar ouers (Sard� en Gas) mee van haar situasie. Haar pa, n kollega van Jaume, ken David en haat hom. Hy is baie ontsteld. Haar ma gaan saam met haar en hulle gesels die hele dag lank oor die baba, die wenslikheid van aborsie en ook oor die ma se jeug. Wanneer hulle op die dak van Alba se woonstelblok staan en gesels, kan hulle byna aan die reuse, rotsagtige katedraal raak: een van die mooiste visuele beelde van die prent.
Intussen begin Jaume laaste dinge doen. Hy besoek Alba se pa, n vriend sedert sy studentedae, en bieg teenoor hom dat hy nog altyd verlief was op hom en nog nooit iemand meer liefgehad het nie. Tog is hy bly dat hulle eerder vriende was. Tuis bel hy n huurlyf, maar daar wag n groot verrassing as hy die deur oopmaak: David staan daar. Hoewel hy grotendeels van vroue hou (en immers Alba swanger gemaak het!), befonds hy n gerieflike studentelewe as n hoogs professionele huurlyf.
Jaume is egter lankal verlief op David en dink hy is intellektueel begaaf. Wanneer hy n ooreenkoms met David probeer bereik om hom sorgvry verder te laat studeer �n die baba in die w�reld te laat kom, voel David egter so bedreig, ook deur die toekomsbeelde wat Jaume vir hom oproep, dat hy gewelddadig reageer.
Die versteurde verhoudings tussen die karakters lei dan tot verskillende gevolge totdat n nuwe balans gevind word en die prent kan eindig. Hoewel die karakters betreklik gewone mense is en nie een in sigself besonder interessant is nie, boei die verhaal tog en raak die kyker betrokke by die karakters. Of n mens altyd met hulle gevolgtrekkings en besluite saamstem, is nie werklik belangrik nie.